  Наталья Тетерина Россиысь но кунгож сьӧрысь кык сюрс пала адями Ижкаре Кыкетӥ Калыкуспо Парадельфи шудонъёсы люкаськоз. Сӧсыр муртъёс пӧлын лулчеберетъя но искусствоя вожвылъяськонъёслэн интызы сярысь туннэ, 31-тӥ толшоре, Россиысь Йӧскалык Парадельфи комитетлэн кивалтӥсез Лидия Абрамова ялӥз. Шудонъёс 2018-тӥ арын 11–17 шуркынмонэ ортчозы. Вожвылъяськонэз ортчытыны мылкыд карись улосвылъёслэсь луонлыкъёссэс эскерыса, Кыкетӥ Калыккуспо Парадельфи шудонъёслэн интыенызы Удмуртиез бырйизы. «Кык нунал ӵоже ми Удмурт Элькунысь вань объектъёсты учким но Кыкетӥ Калыккуспо Парадельфи шудонъёс Удумрт Элькунын ортчозы шуыса пумкылъян кутӥмы», — пусйиз Россиысь Йӧскалык Парадельфи комитетлэн кивалтӥсез Лидия Абрамова ВАТСАН Парадельфи шудонъёс — со Паралимпи ӵошатсконъёс выллем творчествоя вожвылъяськон. Отчы пыриськыны быгато пӧртэм ласянь сӧсыр муртъёс: адӟисьтэмъёс, кылӥсьтэмъёс, суй-пыдзыя, лулсэр висёнъёсъя ӧлексыос. 2016-тӥ арын Нырысетӥ Калыккуспо Парадельфи шудонъёс Москваын ортчизы. Отчы Россиысь, Белоруссиысь, Казахстанысь, Франциысь, Италиысь, Нидерландыысь но мукет кунъёсысь 500-лэсь трос пыриськисьёс люкаськизы. Соос тямыс номинациын вожвылъясько: крезьгур искусство, суредаськон искусство, журналистика, театр искусство, чеберлыко кыл, выросъёсын кырӟан, оригинальной жанр но эктон искусство. Асьме элькунэз эскерыку, радъясьёс котырез но лулчеберетъя объектъёсты сӧсыръёслы пырыны-потыны луымон тупатэмлы сяна, йӧскалык узырлыкез туж сак утемлы паймизы. Сое Парадельфи шудонъёсын чаклалозы. Ми вань улосвылъёсын ваньмаз ортчись ужрадъёсы йӧскалык аспӧртэмлыкез одно ик пыртыны куриськом Наталья Крель, Россиысь Парадельфи комитетлэн быдэсъясь кивалтӥсезШудонъёсты ортчытон инты толон тодмо ӧй вал на ке но, Россиысь Парадельфи комитетэ 24 кунъёсысь куриськонъёс вуизы ни. Соос пӧлын Италия, Германия, Нидерланды, Болгария, Беларусь, Казахстан, Израиль, Латинской Америка, Индия, Китай, Корея но мукетъёсыз. Улосвыл тӧрлыкъёслы но Россиысь Парадельфи комитетлы вакчи дыр куспын бадӟым ужез лэсьтоно луоз. Ужась группа кылдытӥське ни, кылдытӥське ни оргкомитет. Мон малпасько, ми радъясьёсын арнялы быдэ кенешом. <…> Милемлы кулэ вить кылъёсъя ӧжытсэ вить берыктӥсьёс, озьы ик сурдопереводчикъёс, <…> волонтёръёслэн бадӟым армизы Татьяна Чуракова, Удмуртиысь ужъя но мерлыко политикая министрМатысь нуналъёсы улосвылысь пыриськисьёсты быръён кутскоз. Со куартолэзь шорын йылпумъяськоз. Озьы ик матысь дыре Парадельфи шудонъёслэсь программазэ кылдытозы но ӵошатсконъёсты ортчытон интыосты пусъёзы. Вань кулэ ивортодэтэз радъясьёс нимысьтыз лэсьтэм сайтэ поттыны оскытӥзы. Отысь ик тодыны луоз быръёнъёслэсь куронъёссэс, адресъёсты но телефонъёсты, кудъёсызъя куриськонъёс но юанъёс сётоно. Куно пумитасьёс луыса, Удмуртилэн тросгес пыриськисьёссэ бырйыны луонлыкез вань (лыдыз али тодмо ӧвӧл на - ред.). Тегъёс: Лулчеберет Ижкар Удмуртия сӧсыръёс  